ปลัดกทม. ขอคนกรุงรีบออกมาเลือกผู้ว่าฯ อาจมีฝนตลอดวัน ย้ำปลอดภัยจากโควิดแน่นอน
วันที่ 22 พฤษภาคม 2565 นายขจิต ชัชวานิชย์ ปลัดกรุงเทพมหานคร เดินทางมาตรวจหน่วยเลือกตั้งที่ 56 เขตบางเขน ก่อนเริ่มการเลือกตั้งในเวลา 08:00 น. โดยปลัดกทม.กล่าวว่า การเตรียมหน่วยเลือกตั้งเรียบร้อยดี ไม่มีอะไรขัดข้อง แต่เริ่มมีฝนตกปรอยๆ แล้ว เพื่อให้คนกรุงเทพออกมาใช้สิทธิใช้เสียง เลือกผู้ว่าฯที่มีความรู้ความสามารถมาบริหารบ้านเมืองโดยรวมการเลือกตั้งครั้งนี้คึกคัก และมีความหมายสำหรับทุกคน มีคนมาต่อคิวตั้งแต่หน่วยยังไม่เปิด ซึ่งกลุ่มผู้มีสิทธิเลือกตั้งครั้งแรกหรือ New Voter อาจจะมีถึงเกือบ 1 ล้านคน ตั้งเป้ามีผู้ออกมาใช้สิทธิถึง 70%นายขจิตกล่าวว่า สถานการณ์ฝนนั้นอาจมีโอกาสตกได้ตลอดทั้งวันในวันนี้ เท่าที่มีรายงานคืออาจจะมีฝนตกปรอยๆ ทั้งวัน คลุมเกือบทุกพื้นที่ แต่คงไม่มีผลอะไรกับผู้ที่จะออกมาเลือกตั้ง แต่ต้องการให้ออกมาแต่เช้า เพราะไม่อยากให้แออัดกันช่วงใกล้ปิดหน่วยเลือกตั้งด้านความพร้อมนั้นพร้อมทุกหน่วย ผู้ติดเชื้อโควิดหรือกลุ่มเสี่ยงก็มีคูหาพิเศษแยกให้ และยังมี อสส. กับ พยาบาลประจำหน่วยเลือกตั้งในการดูแลสุขภาพพี่น้องประชาชนได้แน่นอน และเคยมีประสบการณ์จัดการเลือกตั้งในสถานการณ์โควิดแล้วในเขตหลักสี่ที่ผ่านมา รวมถึงกระทรวงสาธารณสุขก็บูรณาการช่วยเหลือดูแลเรื่องความปลอดภัยจากโควิดให้ออกมาปลอดภัยที่สุด“เข้าคูหา กาคนที่ท่านว่าใช่ที่สุด ที่จะมาเป็นผู้บริหารกรุงเทพมหานคร เพื่อให้ทุกคนอยู่ดีมีสุข” ปลัดกทม.กล่าวในเรื่องการนับคะแนน ถ้าคะแนนทิ้งห่างมาก ไม่นานจะทราบผล แต่ถ้าสูสีกันอาจจะทราบผลราว 22:00-23:00 น.การใช้ปากกาที่เข้าใจผิดกันนั้น ขอเรียนว่า ถ้าสีที่ลงคะแนนในบัตรไม่ชัดเจน อาจจะมีปัญหาตอนนับคะแนนว่าบัตรเสียหรือเปล่า จึงอยากใช้ปากกาที่หน่วยเลือกตั้งดีที่สุด เมื่อใช้เสร็จค่อยล้างมือ